Etter oppløsningen av De nederlandske Antiller i 2010 ble Bonaire, Sint Eustatius og Saba en del av Nederland som Karibisk Nederland. Curaçao og Sint Maarten ble autonome land innen Kongeriket Nederlandene. Utøvere fra de fem øyene deltok under Sommer-OL 2012 i London som uavhengige deltakere under olympisk flagg. Fra 2016 kan utøvere fra disse fem øyene velge å delta for enten Nederland eller Aruba.